SET ปิดเช้ารีบาวด์ 1 จุด แรงซื้อกลุ่ม “ค้าปลีก” หนุน
SET ปิดเช้ารีบาวด์ 1 จุด รับแรงซื้อกลุ่มฟื้นตัวของเศรษฐกิจในประเทศ ช่วงบ่ายให้แนวรับ 1,615 จุด และ แนวต้าน 1,630 จุด
SET ปิดเช้ารีบาวด์ 1 จุด รับแรงซื้อกลุ่มฟื้นตัวของเศรษฐกิจในประเทศ ช่วงบ่ายให้แนวรับ 1,615 จุด และ แนวต้าน 1,630 จุด
19 ธ.ค. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย (PI) กล่าวว่า ตลาดหุ้นไทยช่วงเช้าที่ผ่านมาเคลื่อนไหวอยู่ในกรอบที่ค่อนข้างจำกัด โดยนักลงทุนมีแรงขายออกมาในหุ้นกลุ่มที่ได้รับผลกระทบจากความกังวลต่อภาพรวมเศรษฐกิจจะเข้าสู่ภาวะถดถอย และราคาน้ำมันที่ปรับตัวลดลง แต่ยังมีแรงซื้อเข้ามาในกลุ่มที่ได้รับปัจจัยหนุนจากการฟื้นตัวของเศรษฐกิจในประเทศ อาทิ ค้าปลีก และแบงก์  ทั้งนี้ โดยปกติแล้วช่วง 2 สัปดาห์สุดท้ายก่อนที่จะเข้าช่วงปีใหม่ดัชนีจะปรับตัวเพิ่มสูงขึ้น โดยในช่วงเช้าวันนี้ยังยืนในแดนบวกได้
ขณะที่ช่วงบ่ายคาดดัชนีแกว่งตัวในกรอบต่อ รอลุ้นการประชุมคณะรัฐมนตรีในวันพรุ่งนี้ว่าจะมีมาตรการกระตุ้นเศรษฐกิจช่วงปลายปีนี้และต้นปีหน้าออกมาเพิ่มเติมอย่างไร พร้อมให้แนวรับ 1,615 จุด และ แนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,150.00 ล้านบาท ปิดที่ 167.00 บาท ลดลง 5.50 บาท
BDMS มูลค่าการซื้อขาย 941.86 ล้านบาท ปิดที่ 27.75 บาท ลดลง 0.25 บาท
PTT มูลค่าการซื้อขาย 934.89 ล้านบาท ปิดที่ 31.25 บาท ราคาไม่เปลี่ยนแปลง
ESSO มูลค่าการซื้อขาย 730.00 ล้านบาท ปิดที่ 11.90 บาท ลดลง 0.20 บาท
SIRI มูลค่าการซื้อขาย 675.42 ล้านบาท ปิดที่ 1.81 บาท ลดลง 0.03 บาท